વતનની ધૂળનો એમણે મહિમા કર્યો. કુટુંબ ને કોમ સાથે એ સંકળાયેલા રહ્યા,એના સુધારાઓમાં રસ લેતા રહ્યા પણ ન બન્યા કદી પ્રદેશવાદી કે કોમવાદી. હરિજનો – મુસ્લિમો જેવા સમાજ ના દબાયેલા ઉપેક્ષિત વર્ગો માટે જીવન ના છેલ્લા શ્વાસ સુધી એમણે કામ કર્યુ, ઉમંગ થી સામે ચાલીને. એમનું કાર્યક્ષેત્ર મુખ્ત્વે બનાસ્કાંઠા અને ઉત્તર ગુજરાત છે.હવેથી એ બનાસકાકા તરીકે ઓળખાય એ સર્વથા યોગ્ય છે પણ એમની લોકચાહના અને સચ્ચાઈ એવા મોટા હતા કે દેશ સમગ્રના જાહેર જીવન માટે એ પ્રેરક દ્રષ્ટાંત બની શકે.